32003R0209
L 028/30
JURNALUL OFÍCIAL AL UNIUNII EUROPENE
REGULAMENTUL (CE) NR. 209/2003 AL COMISIEI
din 3 februarie 2003
de modificare a Regulamentului (CE) nr. 747/2001 al Consiliului în ceea ce privește contingentele tarifare comunitare pentru anumite produse agricole originare din Liban
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 747/2001 al Consiliului din 9 aprilie 2001 privind gestionarea contingentelor tarifare comunitare și a cantităților de referință pentru produsele care pot beneficia de preferințe în temeiul acordurilor cu anumite țări mediteraneene și de abrogare a Regulamentelor (CE) nr. 1981/94 și (CE) nr. 934/95 (1), astfel cum a fost modificat ultima dată prin Regulamentul (CE) nr. 2335/2002 al Comisiei (2), în special articolul 5 alineatul (1) litera (b),
întrucât:
(1)
Până la încheierea procedurii necesare ratificării și intrării în vigoare a acordului de asociere euro-mediteranean între Comunitatea Europeană și statele sale membre, de o parte, și Republica Liban, de cealaltă parte, a fost încheiat un acord interimar privind comerțul și măsurile legate de comerț între Comunitatea Europeană, de o parte, și Republica Liban, de altă parte, aprobat de Decizia 2002/761/CE a Consiliului (3), denumit în continuare „acord interimar”, care intră în vigoare la 1 martie 2003.
(2)
În acordul interimar, au fost acordate concesii tarifare, la o rată redusă a dreptuluivamal sau cu scutire de drept vamal, în cadrul unor contingente tarifare comunitare la importul în Comunitate de anumite produse agricole originare din Liban.
(3)
Pentru aplicarea contingentelor tarifare prevăzute de acordul interimar, se cuvine a include Libanul în Regulamentul (CE) nr. 747/2001 și a adăuga în acest regulament o listă de produse agricole originare din Liban la care se aplică respectivele contingente tarifare.
(4)
Regulamentul (CE) nr. 747/2001 se modifică în mod corespunzător.
(5)
Pentru calcularea contingentelor tarifare pentru anul 2003, acordul interimar stipulează că volumele contingentelor pentru care perioada contingentară începe înainte de data intrării în vigoare a acordului interimar sunt reduse proporțional cu perioada scursă înainte de această dată.
(6)
Măsurile prevăzute de prezentul regulament sunt în conformitate cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Regulamentul (CE) nr. 747/2001 se modifică după cum urmează:
1.
La articolul 1, se cuvine a insera termenul „Liban” între „Siria” și „Israel”.
2.
Se inserează o nouă anexă VIa, al cărei text este prevăzut în anexa la prezentul regulament.
Articolul 2
Pentru anul 2003, volumele contingentelor tarifare comunitare pentru care perioada contingentară începe înainte de data intrării în vigoare a acordului interimar, privind comerțul și măsurile legate de comerț, între Comunitatea Europeană, de o parte, și Republica Liban, de cealaltă parte, sunt reduse în funcție de perioada scursă înainte de această dată.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 martie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 februarie 2003.